|  |
| --- |
| **Προχωρημένη επιμόρφωση για την αξιοποίηση και εφαρμογή των Τ.Π.Ε. στη διδακτική πράξη** Επιμόρφωση Β2 επιπέδου ΤΠΕ**Συστάδα: B2.1\_ΦΙΛ\_1Π****ΕΠΙΜΟΡΦΩΤΙΚΟ ΥΛΙΚΟ** |
| 1η ΥΠΟΣΤΗΡΙΚΤΙΚΗ ΔΡΑΣΤΗΡΙΟΤΗΤΑ |
| Ατομική εργασία :Χατζηβασιλείου Βασιλική ΠΕΟ2 |
| **1Η ΜΙΚΡΟΔΡΑΣΤΗΡΙΟΤΗΤΑ-ΜΙΚΡΟΣΕΝΑΡΙΟ****ΤΙΤΛΟΣ: ΠΟΛΕΜΟΣ-ΕΙΡΗΝΗ** | **1Η ΜΙΚΡΟΔΡΑΣΤΗΡΙΟΤΗΤΑ-ΜΙΚΡΟΣΕΝΑΡΙΟ** |
| **ΤΙΤΛΟΣ: ΠΟΛΕΜΟΣ-ΕΙΡΗΝΗ** |
| **ΤΑΞΗ:Α ΛΥΚΕΙΟΥ** |

**1Η ΜΙΚΡΟΔΡΑΣΤΗΡΙΟΤΗΤΑ-ΜΙΚΡΟΣΕΝΑΡΙΟ**

**ΤΙΤΛΟΣ: *ΠΟΛΕΜΟΣ-ΕΙΡΗΝΗ***

***ΤΑΞΗ :Α΄ΕΠΑΓΓΕΛΜΑΤΙΚΟΥ ΛΥΚΕΙΟΥ***

***ΜΑΘΗΜΑ :ΝΕΑ ΕΛΛΗΝΙΚΑ***

***ΔΙΔΑΚΤΙΚΗ ΕΝΟΤΗΤΑ: «Πέρα από τα σύνορα…»***

***Χρονική διάρκεια : 2 ώρες***

**Περιγραφή /περίληψη**

Με αφορμή το κείμενο «Ένα ημερολόγιο από το Σεράγεβο» του Ζ.Φιλίποβιτς που αναφέρεται στον πρόσφατο πόλεμο του Σεράγεβο οι μαθητές επιχειρούν συνεργατικά να ενημερωθούν μέσα από ποικίλα κείμενα για τα αίτια και τις συνέπειες του πολέμου αλλά και την αξία της ειρήνης.

**Διδακτικές πρακτικές.** Εφαρμόζεται η ομαδοσυνεργατική μέθοδος, η ανακαλυπτική και διερευνητική προσέγγιση της γνώσης.

**1η διδακτική ώρα. Σύγχρονη διδασκαλία**

**Διδακτικοί στόχοι**

**1)**Να αντιληφτούν οι μαθητές τη φρίκη του πολέμου ,τις ολέθριες συνέπειες που έχει στη ζωή των παιδιών-εφήβων.

2)Να μελετήσουν (και να θυμηθούν ) το ημερολόγιο ως κειμενικό είδος .

3)Να προβούν στην ανταλλαγή απόψεων

4)Να συγκρίνουν δύο διαφορετικές πηγές μηνυμάτων (ταινία ,κείμενο) ως προς την δύναμη του μέσου στον δέκτη.

Τα παιδιά παρακολουθούν ολιγόλεπτο video με θέμα παιδιά στον πόλεμο <https://www.youtube.com/watch?v=s0JAKQ9sZIM&t=1s> της ύπατης Αρμοστείας του Ο.Η.Ε. Στη συνέχεια διαβάζουν το σχολικό κείμενο από το ψηφιακό βιβλίο.. Ακολουθεί σύντομη συζήτηση και πρώτη ανάλυση των μηνυμάτων που δέχτηκαν .Στη συνέχεια απαντούν στο φύλλο εργασίας που είναι κοινό γι όλους.

**Φύλλο εργασίας**

1)Ποιες είναι οι δυσκολίες ενός παιδιού που βιώνει τον πόλεμο σύμφωνα με την ταινία αλλά και το κείμενο;

2)Τι ακριβώς θέλει να μας μεταδώσει η Ζλάτα γράφοντας το ημερολόγιο της; Πετυχαίνει τον στόχο της;

3) Η ταινία ή το ημερολόγιο σας βοήθησε να συνειδητοποιήσετε τη φρίκη του πολέμου περισσότερο και γιατί;

Οι μαθητές καταγράφουν στο chat σύντομες απαντήσεις και στη συνέχεια τις παρουσιάζουν αναλυτικά στους συμμαθητές τους.

Στη συνέχεια χωρίζονται σε ομάδες ανάλογα με τα ενδιαφέροντά τους (δημοσιογράφοι ,ιστορικοί, φιλόλογοι,)

**2 η διδακτική ώρα .Ασύγχρονη διδασκαλία**

**Διδακτικοί στόχοι**

1)Να αντιληφθούν τη διαχρονική φρίκη του πολέμου και την αναγκαιότητα της ειρήνης. Να αναγνωρίσουν τις ανθρώπινες αξίες που συνδέονται με τον πόλεμο (ηρωισμός ,πατριωτισμός ,ελευθερία)

2)Να μελετήσουν διαφορετικά κειμενικά είδη (λογοτεχνία ,άρθρο, ιστορία)

3)Να προβούν συνεργατικά στη παραγωγή λόγου στο ψηφιακό περιβάλλον.

**Φύλλα εργασίας**

**ΟΜΑΔΑ ΔΗΜΟΣΙΟΓΡΑΦΩΝ**

1)Να εργαστείτε ως ρεπόρτερ και να αναζητήσετε στον ηλεκτρονικό τύπο δύο άρθρα που αναφέρονται στον πρόσφατο πόλεμο στη Συρία(<https://www.iefimerida.gr/news/256333/syria-oi-epiptoseis-toy-polemoy-se-arithmoys-270000-nekroi-30-hronia-piso-i-oikonomia> και <https://gr.euronews.com/2018/03/15/two-views-on-syria-s-growing-humanitarian-crisis>

. Στη συνέχεια να γράψετε στο ομαδοσυνεργατικό έγγραφο ένα δικό σας άρθρο πολυτροπικό (εικόνα) που θα δημοσιευτεί αργότερα στην ηλεκτρονική εφημερίδα του σχολείου σας με θέμα τις τραγικές συνέπειες του πολέμου στη Συρία

2)Αν ήσασταν πολεμικοί ανταποκριτές ποιο μέσο θα χρησιμοποιούσατε για να μεταδώσετε τα γεγονότα στη Συρία ;(video,άρθρο, εικόνα) Αιτιολογήστε την απάντηση σε σύντομο κείμενο word.

Τα κείμενά σας θα τα γράψετε στο ομαδοσυνεργατικό έγγραφο <https://docs.google.com/document/d/1kB-TnkMX4aaHaDkdmuKvUxeyKQfYqosLZ5OuUo2VfCQ/edit>

**Ομάδα φιλολόγων**

Να μελετήσετε από το ψηφιακό βιβλίο το έργο του Στ. Μυριβήλη «H μυστική παπαρούνα» [http://ebooks.edu.gr/modules/ebook/show.php/DSB106/528/3497,14175/](http://ebooks.edu.gr/modules/ebook/show.php/DSB106/528/3497%2C14175/)απόσπασμα από το αντιπολεμικό έργο «Η ζωή εν τάφω» (βιβλίο Νέας Ελληνικής Λογοτεχνίας Β Γενικού Λυκείου) και στη συνέχεια να μεταβείτε στην Πύλη για την Ελληνική Γλώσσα <http://www.greek-language.gr/digitalResources/literature/education/literature_history/search.html?details=63>

όπου θα διαβάσετε τα βιογραφικά του στοιχεία.

1)Να γράψετε ένα κείμενο που θα δημοσιευτεί αργότερα στην ηλεκτρονική εφημερίδα του σχολείου με τίτλο «Συνέντευξη με τον στρατιώτη και λογοτέχνη Μυριβήλη »

2)Να εντοπίσετε στο κείμενο λέξεις ή φράσεις που περιγράφουν τους γεώσακους και την παπαρούνα .Να συγκρίνετε τις περιγραφές ως προς τα επίθετα και τα λογοτεχνικά σχήματα που περιλαμβάνουν .Σε σύντομο κείμενο word να αναπτύξετε τις διαφορές με άξονα τη βασική αντίθεση ζωής και θανάτου στην οποία στηρίζεται το απόσπασμα.

Τα κείμενά σας θα τα γράψετε στο ομαδοσυνεργατικό έγγραφο <https://docs.google.com/document/d/1aZacDREQL_8HQjuq_y6JSd9uO4MlDNgegimh_0F5cv8/edit>

 **ΟΜΑΔΑ ΙΣΤΟΡΙΚΩΝ**

1)Να αναζητήστε στο ψηφιακό βιβλίο <http://ebooks.edu.gr/new/> (Ιστορία Γ Γυμνασίου και ιστορία Α ΕΠΑΛ) πληροφορίες για τους σημαντικούς πολέμους του 200 και να τους καταγράψετε χρονικά στη χρονογραμμή time toast<https://www.timetoast.com/timelines> (Βαλκανικοί ,α παγκόσμιος πόλεμος ,β παγκόσμιος πόλεμος ) Να αναφέρετε τη χρονολογία διεξαγωγής ,τους αντιπάλους ,τους νικητές.

2) Να παρουσιάσετε στους συμμαθητές σας στο ομαδοσυνεργατικό πρόγραμμα παρουσίασης <https://docs.google.com/presentation/d/1YayuJdXi75ef8wsD7a4kJp4ZSBzj-oA1q-8SO83Onf8/edit#slide=id.p> τρία αίτια και τρεις συνέπειες των πολέμων.

{Την 3η ώρα οι ομάδες παρουσιάζουν τις εργασίες στους συμμαθητές τους ,ακολουθεί συζήτηση και διατύπωση προβληματισμών για την αναγκαιότητα της ειρήνης .Τέλος καταθέτουν τις προτάσεις τους για την παγίωση της παγκόσμιας ειρήνης και αναφέρονται στο ρόλο των νέων ανθρώπων στην αποφυγή ενός πολέμου.}